فیلیسطین پرزیدنتی محمود عباس 2016-جی ایلده شیمون پرزین دفن مراسیمیندن سونرا ایلک دفعه ایسراییله سفر ائدیب.
ایسراییل-ین ساوونما ناظیری بنی گانتز عباسی روش هایین-داکی ائوینده قوناق ائدیب.
گؤروش ایسراییل حکومتی‌نین قورولماسیندان سونرا ایکینجی دفعه باش توتوب.
عباسی ایسرایلله علاقه‌لر اوزره موشاویری حسین الشیخ و فیلیسطین کشفیاتی‌نین رهبری مجید فرج همراهلیق ائدیب.
ایسراییل ساوونما ناظیرلیگی‌نین اوفیسی گؤروشله باغلی معلومات پایلاشیب.
معلوماتدا گؤروشده هم تهلوکه‌سیزلیک، هم ده سیویل بؤلگه‌لرده موختلیف مؤوضوع لارین موذاکیره ائدیلدیگی بیلدیریلیب و "گؤروش تخمینن 2،5 ساعات داوام ائدیب. ایسراییل-ین ساوونما ناظیری فیلیسطین پرزیدنتینه اعتیماد یارا‌دان عملیات‌لارینی داوام ائتدیرمه‌یه ایستک‌لی اولدوق‌لارینی سؤیله‌ییب" ایفاده‌لری یئر آلیب.
ایسراییل- ایله علاقه‌لردن مسئول فیلیسطین سیویل ایشلر ایداره‌سی‌نین رهبری، ناظیر حسین الشیخ ده توییتر حسابیندا پرزیدنت عباسین گانتز ایله گؤروشدوگونو بیلدیریب.
اولوسلار آراسی توپلومون قرارلاری ایستیقامتینده سیاسی بیر یول آچیلماسی ایمکان‌لاری‌نین موذاکیره ائدیلدیگینی قئید ائدن شیخ تهلوکه‌سیزلیک، اقتصادی و اینسانی مؤوضوع لار، خصوصیله اوردون چایی‌نین باتی ساحلینده یهودی مسکون‌لاشان‌لاری سببیندن یاشانان گرگینلیگین موذاکیره ائدیلدیگینی دیله گتیریب.
